**ELŐTEJRESZTÉS**

**a képviselő-testület 2020. június 30-i ülésére**

**Tárgy: Bezenye Községi Önkormányzat 2019. évi költségvetési beszámolója**

Előterjesztő: Márkus Erika polgármester

Tisztelt Képviselő-testület!

Az államháztartás számviteléről szóló 4/2013. (I. 11.) Korm. rendelet 5.§-a értelmében a helyi önkormányzat a tárgyévet követően költségvetési beszámolót készít, melyhez kapcsolódóan szöveges értékelést is kell készíteni a megadott szempontok szerint.

Bezenye Községi Önkormányzat a 2019. évi költségvetését az **2/2019.(III.1)** önkormányzati rendeletével fogadta el **224.947.314 Ft** kiadási és bevételi előirányzattal, mely az évközi módosítások figyelembevétel több alkalommal módosult.

**I. Az önkormányzati feladatellátás általános értékelése:**

1. **Az önkormányzati feladatellátás tárgyi feltételeit** az önkormányzat a támogatásokon túl, sajátos bevételeiből - az adóbevételeiből - tudta biztosítani.

Az önkormányzat az alábbi intézményeket működteti:

* Bezenyei Százszorszép Óvoda (jelenleg 2 csoporttal működő)
* Művelődési házak (Bezenye, Paprét)
* A Polgármesteri Hivatal 2013. február 1-től a Hegyeshalmi Közös Önkormányzati Hivatal Kirendeltségeként működik.

A napközi otthonos óvodában 2 csoport működik, melyben horvát nemzetiségi nevelés folyik.

A közétkeztetési feladatokat az önkormányzat vállalkozó bevonásával látja el.

Közcélú foglalkoztatással a községgazdálkodás területén oldottunk meg feladatokat támogatásból.

**Az önkormányzati feladatellátás személyi feltételeiben**, intézményeink létszámában – az alábbi változások történtek.

**2.) Az új képviselő-testület felállásáig a polgármesteri hivatalban dolgozó 6,5 fő köztisztviselő a Hegyeshalmi Közös Önkormányzati Hivatal** állományába tartozott. 1 főpolgármester főállásban látja el feladatát. A hivatalsegédi feladatokat 6 órás munka törvénykönyves dolgozó végezte. A Bezenye Községi Önkormányzat alkalmazásában 2 fő és 1 fő közfoglalkoztatott, a Bezenyei Százszorszép Óvoda alkalmazásában 6 fő közalkalmazott látta el a feladatokat. Az óvodában folyamatos az óvónő hiány, a meghirdetett álláshelyekre hosszú idő óta nincs pályázó.

Az önkormányzati választásokat követően a hivatal szinte kiürült, a hivatalban dolgozó valamennyi kolléga lemondott, így novemberben a közös hivatal alkalmazásában mindösszesen egy fő került alkalmazásra, ezért az Önkormányzat részmunkaidőben, megbízásos jogviszonyban alkalmazott – önkormányzati tapasztalattal - rendelkező munkavállalókat a feladatok folyamatos ellátásának biztosítására.

**3.) Az egészségügyi feladatok** közül az önkormányzat működteti a védőnői szolgálatot. 2005. június 1-től (az új OEP finanszírozás szerint) Levél önkormányzatával, 2 körzetet lát el a védőnő, a gesztor önkormányzat Bezenye.

A háziorvosi teendőket vállalkozó háziorvos látja el, melynek működési kiadásaihoz (védőnői szolgálat, papréti orvosi rendelő rezsiköltsége) az önkormányzat is hozzájárul.

**4.) Belső ellenőrzési feladatainkat** a külső szolgáltató megbízásával oldjuk meg.

**5.)** A Mosonmagyaróvári Térségi Társuláson belül közoktatási intézményeinkben továbbra is több szakszolgálat működik eredményesen: - társulásos formában működik a logopédusi ellátás, a gyermekjóléti és családsegítő támogatás. A működéssel kapcsolatos eddigi tapasztalataink kedvezőek.

2007. év folyamán a kedvezőbb pályázati lehetőségek reményében csatlakozott az Önkormányzat a Szigetköz-Mosoni-sík LEADER Helyi közösséghez.

Az Önkormányzat az alábbi társulásoknak is tagja:

Szigetközi Önkormányzatok Szövetsége

Orvosi Kht.

Vasutas Települések Szövetsége

Mosonmagyaróvári Térségi Társulás Tanácsa

Mosonmagyaróvár Nagytérségi Hulladékgazdálkodási Önkormányzati Társulás

Szigetköz-Felső-Duna Menti Térségi Fejlesztési Társulás.

**6.) A központi támogatások** az előző évhez képest minimális emelkedést mutatnak, az önkormányzati feladatok teljesítéséhez, az oktatási és egyéb önkormányzati feladatok ellátásához viszont egyre nagyobb mértékben kell az önkormányzati saját bevételeket felhasználni.

**7.) Az előirányzatok tervezettől eltérő felhasználását** a pénzügyi helyzetet befolyásoló tényezők alakulásai okozták.

**8.) A Helyi Horvát Kisebbségi Önkormányzatnak 500.000 Ft támogatást biztosított a Képviselő-testület,** a horvát kultúra és oktatás segítése, fennmaradása érdekében.

**9.) Munkahelyteremtő intézkedést** a közcélú foglalkoztatás keretében végeztünk, ahol a terület-rendezési, csapadékvíz elvezetők tisztítási, park – és temető karbantartási feladatok ellátását oldottuk meg átlagosan, 1 fő foglalkoztatásával.

Az Önkormányzat kötelező feladatait, valamint az önként vállalt feladatait ellátta, a költségvetési intézmények zavartalan működése biztosítva volt.

**II. A bevételi források és azok teljesítése**

Az Önkormányzat a központi költségvetésről szóló törvényben foglaltak szerint meghatározott központi támogatásokban részesült a település lakosságszáma, illetve az ellátott feladatok alapján. 2019. évben önkormányzatunkat 84.662.961 Ft központi támogatás illette meg.

Közhatalmi bevételeink között továbbra is legjelentősebb bevételi forrása az önkormányzatnak az iparűzési adó.

Iparűzési adó 23.114.998 Ft

Építményadó 9.843.139 Ft

Kommunális adó 6.779.306 Ft

Telekadó 210.291.889 Ft.

Az átengedett adók közül a gépjárműadó bevétel - melynek a 40 %-a marad önkormányzatunknál – 3.996.910 Ft volt.

A 2019. évi helyi adóbevételek összege 254.127.828 Ft. Ez az összeg tartalmazza az Eurovegas felszámolását követően megfizetett korábbi évek 208.303.468 Ft telekadóját.

Önkormányzatunk egészségüggyelkapcsolatos feladataira az Országos Egészségpénztártól kap támogatást, mely összeg a támogatás értékű bevételek között szerepel, összege: 5.990.400.- Ft volt.

Az Önkormányzat nehéz gazdasági helyzete indokolta, hogy a gazdálkodás és az önkormányzat zavartalan működése érdekében likviditású célú hitel, illetve rövid lejáratú hitel felvételére került sor 126.082.127 Ft összegben, mely 2019. szeptember 30-ig visszafizetésre került.

Ingatlan értékesítésből az Önkormányzat 12.700.000.- Ft bevételt tervezett, mely 4.314.961-ra teljesült.

**III. Kiadások alakulása**

A kiadások jelentős részét a személyi juttatások és járulékai teszik ki. A dologi kiadások között a közüzemi díjak a legnagyobb tétel.

A működési célú pénzeszköz-átadás összege tartalmazza a non-profit szervezetek, a háztartások, a kistérségek működési támogatását, a társadalom és szoc.pol. juttatások összegét, valamint a közös hivatal működéséhez önkormányzatunkra eső támogatást.

**A kiadások teljesítésének vizsgálata** során megállapítható, hogy 2019. évben a bevételeinkből nem tudtuk fedezni a kiadásokat. A kiadások nagy részét a bérkiadások és azok járulékai teszik ki, működési kiadásokból többnyire a közműdíjak kiegyenlítésére (gáz,- villamos energia, víz,- csatornadíjak), karbantartásra, a gyepmesteri feladatok ellátására, az önkormányzat, az óvoda és a nemzetiségi önkormányzat könyvelési feladatainak ellátására, költöttünk.

Nagyon jelentős kiadás volt, az előző önkormányzati vezetés által kötött megbízási szerződés dr. Szlamka Gergely ügyvéddel, ami az Eurovegas kft. felszámolása kapcsán beérkezett telekadó bevétel 25 %-ának kifizetésére szólt. Az összeg meghaladta az 52 millió forintot.

A beruházási, felújítási kiadások között szerepeltek:

* Ipari park tevékenysége
* MAKADÁM Útépítő és Helyreállító Kft-nél megrendelt munkák:
* Bezenye, Templom út torkolati ívben szegély javítási munkák (205.395.- Ft)
* Jókai utca süllyesztett szegélyépítési munkái (3.246.408.- Ft)
* Jókai utca útépítési munkáinak többletmunkái (7.541.961.- Ft)
* Dózsa u. és Faiskola u. közterületen lévő fák kivágása (1.050.290.- Ft)
* Bezenye, Faiskola u. cserjeírtás és fák gallyazása, Táncsics u. favágás, kavicsos föld depo elterítése külterületi mezőgazdasági utakra, törmelék depo helybeni darálása, Paprét bevezető út kátyúzása, Paprét buszforduló burkolat javítása, Petőfi u. árokjavítás, Ipari Park burkolatjel festés. (A vállalkozói díj nettó 18.914.998 Ft, bruttó 24.022.047 Ft, melynek 50 %-a került kifizetésre.)
* a Bezenye, Északi Ipari Park útépítés és előközművesítés tárgyában megkötött vállalkozási szerződés módosítás az elvégzendő pótmunkákra vonatkoztak nettó 19.942.266 Ft összegben
* Bezenye út- és ároképítési munkák kivitelezése (21.455.733.- Ft összegben). Kifizetésre került 50 % előleg, 10.727.867.- Ft összegben.
* Bezenye, Ipari Park bejáratánál táblatartó fal építésére. A munka elvégzésére teljesítésigazolás nincs. A számla benyújtásra került 902.974.- Ft összegben. (kifizetésére nem került sor)
* LUX INVEST 2000 Kft. által elvégzett közvilágítás korszerűsítés, lámpacsere 5.238.750 Ft értékben.

A **MAKADÁM Kft. által végzett munkákból 43.584.128 Ft kifizetésére nem került sor.**

Az Önkormányzat **visszafizetési kötelezettsége** és fizetendő kamat **8.829.333 Ft**. A visszafizetési kötelezettség a szociális feladatokra kapott támogatás, a minimálbér és a garantált bérminimum emelés hatásának kompenzációja, a téli rezsicsökkentésre kapott támogatás, valamint a települési önkormányzatok egyes köznevelési feladatainak támogatása fel nem használásából adódik. A legnagyobb összeg a köznevelési feladatokhoz kapcsolódik, sajnos az az óvónői álláshelyek betöltetlensége miatt.

Az Önkormányzat 2019. évi maradványa 235.057.273 Ft, melyből 8.829.333 Ft köelezettségvállalással terhelt (visszafizetési kötelezettség). A 226.227.940 Ft maradvány a szennyvíz- elvezetési és kezelési fejlesztési projekthez kapcsolódik.

**Cél- és címzett támogatáshoz** kapcsolódó beruházásunk nem volt.

**Vállalkozási tevékenységet** az önkormányzat nem folytat.

Bezenye, 2020. április 30.

Márkus Erika s.k.

polgármester