**Javaslat Bezenye gazdasági programjához Nusser Györgynétől.**

Az önk.tv. 13 §- a sorolja fel a helyi önkormányzat kötelezően elvégzendő feladatait.

1.ponthoz: Bezenye községben több évtizede nem alakított ki sem az önkormányzat sem a vállalkozói szféra telkeket, amivel a fiatalokat a községben lehetett volna tartani vagy a fiatalabb generációt a községbe csábítani.

A 2019 évi őszi kampányban ezt a lemaradást ígérték a képviselő jelöltek, hogy orvosolni fogják.

Ezért már 2020 év tavaszán napirendre tűzzük a rendezési terv és szabályozási terv módosítását, amit lakossági fórumon ismertetünk a község lakóival.

Kiindulási pontként lehetőséget kívánunk biztosítani minden olyan területen az építkezéshez, amely a jelenlegi és érvényes rendezési tervben is lakóövezetként szerepel. A leendő telektulajdonosoknak kell gondoskodniuk a közművek kiépítéséről azokban az esetekben, ahol telek megosztással kerülnek tulajdonba. A közutak kiépítéséről az önkormányzat gondoskodik, amennyiben lesz rá forrása.

Második megoldásként a kijelölt lakóövezetekben lesz lehetőség arra, hogy egy vagy több vállalkozó a tulajdonosokkal megegyezve alakítson ki lakótelkeket és kiépítse a teljes közművet és a közutakat is. Ehhez a telek tulajdonosok összefogása és közös akarata szükséges.

Harmadik lehetőségként az építőközösségek támogatása és létrehozása is cél.

Egyeztetve a telektulajdonosokkal olyan módosítást is tervezünk a rendezési tervben, amely a kijelölt lakóövezet visszaminősítését jelentené, mivel a tulajdonosok többsége azon a területen nem szeretne építkezni.

Megvizsgálja az önkormányzat a tulajdonában levő ingatlanjain a telek kialakítás lehetőségét. A játszótér áthelyezésével alakulhatnak ki önkormányzati telkek, ahol a közművesítés költsége szintén a leendő tulajdonosok kötelezettsége.

Sokadik megoldás lehet, egy családi házas övezet kialakítása a jelenlegi kivett területen, ahol a tulajdonosok alakítanák ki a lakótelkeket teljes közművel és úthálózattal. A hozzájárulás megadásának feltétele lehetne egy település fejlesztési megállapodás kötése a tulajdonosokkal, amelyben összegszerűen szerepelhetne a magyar vásárlók kedvezménye, amennyiben teljesítik a képviselő testület által kialakított feltételeket és elvárásokat.

Település fejlesztéshez tartozik még a volt laktanya területének átsorolása ipari és kereskedelmi övezetbe, hogy onnan a várt és megítélt telekadó befolyhasson. A későbbiekben építményadó és iparűzési adó bevételre is számit a község.

Település fejlesztés címen a megépült ipari park még értékesítésre váró területeit kívánjuk piaci áron értékesíteni, hogy onnan is telekadó, építményadó és iparűzési adó bevétele keletkezhessem a községnek.

A már eladott területrész tulajdonosát felszólítjuk, hogy tegye le beruházási elképzeléseit, hogy hamarosan számolhassunk az adóbevételekkel. Amennyiben ezt nem teszi meg, úgy eljárást kell indítani értékaránytalanság és hűtlen kezelés miatt.

Település fejlesztés területén a FAKT AG beruházási elképzeléseinek támogatását vállalta az önkormányzat. Folyamatosan tervezünk az erről a területről származó telekadó bevétellel és a fejlesztés előre haladásával az építményadóval és az IPA-val. E terület fejlesztése és rendezése a tulajdonos vagy vállalkozás teljes költsége kell, hogy legyen.

E területen történő jövőbeni változásról az önkormányzatnak tudnia kell, tájékoztatási, egyeztetési és döntési jogkörünk megtartása mellett.

Település rendezés alatt, szeretnénk elérni azt, hogy a környezetet romboló beruházások kerüljenek ki a lakóövezetekből. A csúf, életveszélyes épületek kerüljenek lebontásra.

Rendezni kívánjuk a temető előtti terület tulajdonviszonyait úgy, hogy a jelenlegi tulajdonos átadja részben az önkormányzat részére a területet. Ezt követően lehet elindítani az átvett területen a parkírozó kialakítását.

Rendezni kívánjuk az orvosi rendelő előtti parkírozási gondokat is a közelben levő önkormányzati terület kijelölésével, a mély árkok befedésével és a parkírozási rend kialakításával.

A járműforgalmat akadályozó, közterületeken parkoló, rongált járműveket elszállíttatjuk.

A közterületekre a lakók által kirakott eszközöket, tárgyakat, építőanyagokat, tüzelőanyagokat felszólítást követően, közterület foglalási birsággal fogjuk sújtani.

Általában egész évben sokkal rendezettebb közterületeket vállalunk. Felszólítjuk azon lakókat és tulajdonosokat, akik nem gondozzák környezetüket és folyamatosan elhanyagoltan tartják tulajdonukat.

A közmunka programra beadott sikeres pályázatunk esetén, követelmény lesz a heti gyakoriságú kaszálás a zöld területeken és a temetőben egyaránt.

Település üzemeltetés területéhez tartozik a temető rendben tartása és fejlesztése. Ezen belül közadakozásból kívánjuk az új kerítést befejezni, új bejáratot nyitni a meglevő megtartása mellett. Örökzöld növényeket pótolni, a ravatalozó ajtajának és ablakainak cseréjét elvégezni, a padokat felújítani és haranglábat építeni.

Szigorúan betartatjuk, hogy a száraz virágokat, koszorúkat, gyertya maradékokat a gyűjtőládákba tegyék az emberek. Kivágásra kerülnek a sírkertbe nem való vagy évek óta elburjánzott növények. Nem alakulhatnak ki szemétkupacok a temető területén.

A régi, elhanyagolt, sírhely megváltást nem rendező síremlékeket már önkormányzati pénzből szeretnénk egy helyre állíttatni, hogy az utókor számára megőrizhessük azokat.

A temető rendezési tervének megismerése után, egy urnafal kialakítására is lenne már igény, amit szeretnénk szintén teljesíteni. Ebben a ciklusban tervezzük a temető közlekedési útjainak térkövezését, a világítás kiépítését és egy illemhely kialakítását.

- A község közvilágítási rekonstrukciójának a költsége még több évig terheli az önkormányzatot, hiszen a havi hiteltörlesztéseket teljesíteni kell.

- Legnagyobb lemaradás a helyi közutak és tartozékainak kialakításában és fenntartásában van. Ezért a következő öt évben, minden évben tervezünk egy utca vagy szakasz teljes felújítását a már elkészített tervek alapján. Amennyiben lesz pályázati lehetőség akkor azzal is élni kívánunk.

- Az aláírásra kerülő FAKT AG megállapodásban kérni fogjuk a fenti elképzelésünk megvalósítását az ő költségükre és a lehető leggyorsabb ütemben.

- Közpark kialakítására várunk ötleteket, hogy a születendő babáknak emlékfákat ültethessünk.

- Az üresen álló virágládák és kőedények minden tavasszal beültetésre kerülnek közmunka keretében. A virágokat egységesen az önkormányzat biztosítani fogja.

7.ponthoz: A kulturális szolgáltatás keretében, teljes takarítást rendelünk el a művelődési házban. Várjuk a pályázati lehetőségeket, hogy a szükséges felújítások elvégzésre kerülhessenek.

Tervezett a székek beöltöztetése valamint a színpad függönyeinek cseréje.

Ida tartozik a teljesen leamortizálódott tájház felújítása, reményeink szerint pályázati segítséggel. Méltó helyet kívánunk teremteni a régi eszközöknek, tárgyaknak, ereklyéknek,s a folyamatosan felajánlott régiségeknek.

A művelődési ház egyéb helyiségeit felajánljuk a már megalakult vagy a jövőben megalakuló civil szervezeteknek.

A könyvtár könyvállományának bővítése egy nagy könyv felajánlás keretében növekedhet.

Szeretnénk kezdeményezni, hogy a község környezetében található keresztek és kápolnák tekintetében vállaljanak egyes családok vagy közösségek védnökséget. Így elérhető lenne, hogy folyamatosan virágozzon környezetükben valamilyen növény. A környékük zöldterületeinek gondozása az elburjánzott növények nyírása továbbra is önkormányzati feladat maradna.

2020 év elején tervezzük a Polgárőrség beindítását az önkéntes tűzoltóság megalakítását. Tervezünk még egyéb sporthoz és szabadidőhöz kapcsolódó egyesület létrehozását is.

Szándékaink szerint létrehoznánk egy szlovák-magyar egyesületet a község fejlődése és békés egymás mellett élés érdekében.

A már működő nyugdíjas clubot átalakítanánk egyesületté, hogy nagyobb anyagi források állhassanak rendelkezésre pályázati és határon átnyúló lehetőségek igénybevételével.

A község szépítését, fejlődését segítő alapítvány létrehozását tervezzük szintén 2020 évben.

Az egyházközséggel közösen kívánjuk az emlékoszlopokat és a II. vh. emlékművet felújítani.

-A Paprét orvosi ellátását méltóbb körülmények közé úgy hozhatjuk, ha ezen településrész lakói szintén Bezenyén kapják meg orvosi ellátásukat. Ehhez 2020 év első félévében a helyi adók beérkezését követően, egy 10-12 fős kis buszt kell vásárolni, amit később számtalan más cél érdekében is fel tudunk majd használni.

- A helyi adók beérkezését követően a kötelező feladatokhoz kapcsolódó ki nem fizetett számlákat kell rendezni. Az ezekhez a feladatokhoz kapcsolódó jövőben felmerülő számlákhoz pedig tartalékot képezni, hiszen még nem tudjuk, hogy milyen területen és mennyi lakósnak lesz szüksége segítségre a kialakult járvány következtében is.

A maradék összeget pedig a visszavont pályázat rendezéséig zárolni szükséges vagy sajáterőként elkülöníteni a lehetséges pályázatokhoz.

Közbiztonság:

A közterületeken parkoló kamionok parkírozását rendezni kívánjuk, kijelölve egy lehetséges, lakókat nem zavaró helyet a parkírozásra.

Rendeletet kívánunk alkotni a hangos zenehallgatás megtiltására, a lakókörnyezet rendben tartására, a parkírozási rend kialakítására és tiltására a közutakon és közterületeken.

Felülvizsgáljuk az eb rendeletet.

Turizmus!

Használjuk ki, hogy a községen keresztül vezet az EUROVELO útvonala.

A már elkészített és kifizetett piactér terv, egyes részeit, amelyek a lakók érdekeit szolgálják, meg kell valósítani, amennyiben lesz rá pénzügyi forrás.

**Sándor Vincéné képviselő javaslatai:**

Tetszenek a leírtak, főleg a hangos zenehallgatás szabályozása és az össze vissza parkolás.

Közparknak már említettem jó hely lenne a régi temető egy emlékkereszttel.

A virágládák is széppé tennék a falut, de a már meglévő virágágyásokat is gondozni kell, nem úgy mint a posta melletti szlovák aki a virágágyásban parkol.

A falujárást is minél előbb meg kell tenni/amint a járvány engedi/ mert nagyon elhanyagolt egy-két telek környéke.

A Polgárőrségnek is lesz elég feladata mert a falu környéki erdősávok tele vannak szeméttel. Ezeket a részeket be kellene kamerázni. /vadkamera/

**Százszorszép Óvoda Vezetőjének javaslatai:**

A következő fejlesztéseket javasolom:

1. Az óvoda udvarának hátsó oldali drótkerítés cseréje
2. Az óvoda udvari játékai köré ütéscsillapító burkolat kiépítése
3. Az óvodaudvar teljes gyepének cseréje
4. Kerékpározásra alkalmas „út” kiépítése az óvodaudvaron
5. Az óvoda terasza köré szélfogó építése.