**MEGÁLLAPODÁS**

mely létrejött egyrészről

Név: **SILMO Ingatlanfejlesztő Korlátolt Felelősségű Társaság**

Székhelye: 1015 Budapest, Csalogány utca 6-10.

Adószáma: 14045860-2-41

Statisztikai számjele: 14045860-6810-113-01

Cégjegyzékszáma: 01-09-886351

Képviseli: Gregor Annett ügyvezető

a továbbiakban: *SILMO Kft*.,

másrészt

Név: **Bezenye Községi Önkormányzat**

Székhelye: 9223 Bezenye, Szabadság u. 50.

Adószáma: 15727907-2-08

Statisztikai számjele: 15727907-8411-321-08

Cégjegyzékszáma: 00-15-727907

Képviseli: Márkus Erika polgármester

a továbbiakban: *Önkormányzat*, együttesen *Felek* között az alábbiak szerint:

Felek, a kölcsönösen egymást támogató partnerség érdekében és céljából az alábbi megállapodást kötik:

1. Felek rögzítik, hogy a Győri Törvényszék előtt az Önkormányzattal szemben 142.916.734 Ft kár megfizetése iránt indított 11. P. 20.986/2017. számú per a Győri Törvényszék 11. P. 20.986/2017/61. számú végzése alapján megszűnt.
2. A SILMO Kft. kötelezettséget vállal arra, hogy jelen megállapodás aláírását követően két részletben tesz eleget telekadó fizetési kötelezettségének. Első részletként – a jelen megállapodás aláírásától számított 30 napon belül - a megállapodás aláírásának napján fennálló telekadó fizetési kötelezettségének 50 %-át, majd második részletként az első részlet megfizetését követő 90 napon belül további 50 %-át a SILMO Kft. az Önkormányzat 11737076-15727907-02510000 számú telekadó számlájára utalva rendezi. A pótlékfizetési kötelezettségét a második részlet megfizetésével egyidejűleg az önkormányzat 11737076-15727907-03780000 pótlékbeszedési számlájára utalva rendezi. A pótlék összege a jelen megállapodás aláírásáig az elsőfokú adóhatósághoz benyújtott méltányossági kérelme alapján kerül meghatározásra. Az Önkormányzat nyilatkozik, hogy a SILMO Kft. jelen megállapodás szerint rögzített fizetési kötelezettsége teljesítése esetén e megállapodással érintett ingatlanok tekintetében, a SILMO Kft. telekadó és pótlékai fizetési kötelezettségeit időarányosan rendezettnek tekinti.
3. A SILMO Kft. kötelezettséget vállal arra, hogy a SILMO Kft. és a Győr-Moson-Sopron Megyei Kormányhivatal (9021 Győr, Árpád u. 32.) között a Győri Közigazgatási és Munkaügyi Bíróság előtt 6.K.27.160/2019. számú ügyben építményadó tárgyában a keresetét visszavonja és ezzel a peres eljárást megszünteti.
4. Az Önkormányzat kötelezettséget vállal arra, hogy a településszerkezeti terve, helyi építési szabályzata és szabályozási tervének soron következő – jelenleg már folyamatban lévő - módosítása alapján a Bezenye, külterület, 0223/2, 0239/5, 0216/2, 0216/16. hrsz.-ú ingatlanok területét (volt laktanya területe) belterületbe vonja és lehetővé teszi, hogy a területen a gazdasági és kereskedelmi (ipari) célú használat és hasznosítás szabályszerűen végezhető legyen, valamint a fenti helyrajzi számokkal körülírt terület arra alkalmas részén a SILMO Kft. megújuló energia hasznosítását elősegítő tevékenységet folytathasson. Az Önkormányzat kötelezettséget vállal arra, hogy a településrendezési terv, helyi építési szabályzat és szabályozási terv elkészítésével megbízott tervező céggel jelen megállapodás aláírásától számított 8 napon belül felveszi a kapcsolatot és a vele kötött megbízási szerződést kiegészíti a fenti külterületi ingatlanok szabályozásának ilyen célú módosításával.

A belterületbe vonás az Önkormányzat döntése alapján történik meg, melyre vonatkozó előterjesztést a jelen megállapodás aláírását követő képviselőtestületi ülés tárgyalja meg és hagyja jóvá.

A belterületbe vonás költségeit a SILMO Kft. átvállalja.

1. A SILMO Kft. nyilatkozik, hogy a területen gazdasági, kereskedelmi és ipari beruházásokat kíván végrehajtani, amelyek elősegíthetik Bezenye község fejlesztését, helyi adó bevételeinek növelését.

Az Önkormányzat nyilatkozik, hogy a SILMO Kft., a település fejlődését is elősegítő beruházásaihoz a szükséges engedélyek és egyéb hozzájáruló nyilatkozatok megszerzése tárgyában a tőle telhető segítséget a SILMO Kft-nek megadja.

1. Az Önkormányzat nyilatkozik, hogy felkéri az első fokú adóhatóságot, vizsgálja meg, hogy a volt laktanya területén a 0223/2, 0239/5, 0216/2, 0216/16. hrsz. ingatlanokon lévő és megállapíthatóan romos, használat és hasznosítás céljára alkalmatlan épületek a helyi adó szempontjából adótárgynak minősülnek-e.

Amennyiben – az ingatlanokba történő bejutást követő helyszíni szemlén - az kerül megállapításra, hogy az építmények a vonatkozó kritériumok alapján nem minősülnek adótárgynak, akkor ezen állapot fennmaradásáig a helyi építményadó tekintetében – az adóhatóság döntése alapján - mentesülnek az adó kivetése alól.

1. A SILMO Kft. kötelezettséget vállal arra, hogy az Önkormányzat költségvetését terhelő településszerkezeti terv módosításának költségeihez közvetlenül 1.000.000.-Ft + 27 % áfa, azaz egymillió forint és 27% ÁFA értékben hozzájárul azon háromoldalú - az Önkormányzattal és a jelen megállapodás 4. pontjában jelzett tervező céggel létrejövő – megállapodás alapján, amelynek a célja a településszerkezeti terv, helyi építési szabályzat és szabályozási terv módosítása.

1. Az Önkormányzat képviselő-testülete és bizottsági tagjai, élve javaslattételi lehetőségükkel, jelen megállapodás elfogadását és aláírását javasolják és kérik az Önkormányzat polgármesterétől, mely kérés, ezen szerződés 1.számú mellékleteként kerül becsatolásra.

Bezenye, 2020. június

|  |  |
| --- | --- |
| ……………………………………………..  Önkormányzat  képviseli: Márkus Erika  polgármester  Jogilag ellenjegyzem:  ……………………………………………..  Dr. Gáli Péter  jegyző | ……………………………………………..  SILMO Kft.  képviseli: Gregor Annett  ügyvezető  Pénzügyileg ellenjegyzem:  ……………………………………………..  Zsigmond Anasztázia  pénzügyi ügyintéző |