BEZENYE KÖZSÉGI ÖNKORMÁNYZAT KÉPVISELŐ-TESTÜLETÉENEK

…../2020.( ) önkormányzati rendelete

**a szociális igazgatásról és a szociális ellátásokról**

Bezenye Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában, 32, § (3) bekezdésében, a gyermekek védelméről és a gyámügyi igazgatásról szóló 1997. évi XXXI. törvény 29. §  (1) és (2) bekezdésében kapott felhatalmazás alapján, az Alaptörvény 32. cikk (2) bekezdésében foglalt feladatkörében eljárva a következőket rendeli el:

1. **fejezet**

**Általános rendelkezések**

1. **A rendelet célja**
2. **§**

A rendelet célja, hogy a szociális biztonság megteremtése és megőrzése, illetőleg a gyermekek törvényben foglalt jogainak és érdekeinek érvényesítése érdekében meghatározza a Bezenye Községi Önkormányzat által biztosított pénzbeli és természetbeni szociális ellátások, valamint szociális szolgáltatások, illetőleg a gyermekek számára biztosított természetbeni és a gyermekekre tekintettel biztosított pénzbeli ellátások formáját, mértékét, az igénybevételhez kapcsolódó jogosultsági és eljárási szabályokat.

**2. A rendelet hatálya**

**2. §**

(1) E rendelet területi hatálya Bezenye község közigazgatási területére terjed ki.

(2) E rendelet személyi hatálya kiterjed a szociális igazgatásról és szociális ellátásokról szóló 1993. évi. III. törvény (a továbbiakban:  Sztv.) 3. §, 6. § és 7. § (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 4. § (1) - (4) bekezdéseiben meghatározott személyekre.

(3) Szociális és gyermekjóléti szolgáltatások tekintetében, e rendelet személyi hatálya kiterjed Bezenye község közigazgatási területén bejelentett lakcímmel rendelkező személyekre, életvitelszerűen a község területén élő személyekre és a hajléktalan személyekre.

**II. FEJEZET**

**PÉNZBEN ÉS TERMÉSZETBEN NYÚJTOTT ELLÁTÁSOK**

**3. §**

(1) Az Önkormányzat települési támogatást nyújt:

*a)* a lakhatáshoz kapcsolódó rendszeres kiadások viseléséhez,

*b)*a gyógyszerkiadások viseléséhez,

*c)* a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére (a továbbiakban: rendkívüli települési támogatás),

*d)* elhunyt személy eltemettetésének költségeihez való hozzájárulásként,

*e)*gyermek születéséhez, óvodáztatásához, beiskolázásához,

*f)* gyermekétkeztetés intézményi térítési díjkedvezmény,

g) a 18. életévét betöltött tartósan beteg hozzátartozójának az ápolását, gondozását végző személy részére és

*h)* egyedül élő idős személyek részére nyújtott támogatásként.

(2) Az e rendeletben meghatározott feltételek hiányában vagy e rendelet megsértésével nyújtott települési támogatás, valamint  a köztemetés költségének megtérítési kötelezettsége alóli mentesítés esetén a szociális igazgatásról és szociális ellátásokról szóló 1993. évi III. törvény jogosultatlanul igénybe vett ellátások megtérítésére vonatkozó rendelkezéseit kell értelemszerűen alkalmazni.

(3) A települési támogatások összegét az e rendeletben foglalt szabályok alapján száz forintra kerekítve kell megállapítani.

(4) A pénzbeli ellátások kifizetése bankszámlára utalással, vagy a Hivatal házipénztári kifizetése útján történik.

(5) Eltérő rendelkezés hiányában az e rendeletben alkalmazott fogalmak értelmezésére a szociális igazgatásról és szociális ellátásokról szóló 1993. évi III. törvény 4. §-ában meghatározott értelmező rendelkezések az irányadóak.

**3. A lakhatáshoz kapcsolódó rendszeres kiadások viseléséhez nyújtott települési támogatás**

**4. §**

(1) A lakhatáshoz kapcsolódó rendszeres kiadások viseléséhez települési támogatás a szociálisan rászoruló háztartások részére nyújtható, a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez való hozzájárulásként.

(2) A lakhatáshoz kapcsolódó rendszeres kiadások viseléséhez nyújtott települési támogatás csak egy jogosultnak állapítható meg, függetlenül a lakásban élő személyek és háztartások számától.

(3) A (2) bekezdés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

(4) A lakhatáshoz kapcsolódó rendszeres kiadások viseléséhez települési támogatás akkor állapítható meg, ha a kérelmező háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének **2,5-szeresét**, és a háztartás tagjai egyikének sincs vagyona.

(5) A lakhatáshoz kapcsolódó rendszeres kiadások viseléséhez nyújtott települési támogatás 12 hónapra, havonta esedékes rendszeres juttatásként állapítható meg, azzal, hogy ezt követően - a jogosultsági feltételek fennállása esetén - ismételten is megállapítható. A támogatásra való jogosultság kezdő időpontja a kérelem benyújtását követő hónap első napja.

(6) A lakhatáshoz kapcsolódó rendszeres kiadások viseléséhez nyújtott települési támogatás egy hónapra jutó összege a lakásfenntartás elismert havi költségének 15 %-a, de legfeljebb 6.000,- Ft.

(7) A (6) bekezdés alkalmazásában a lakásfenntartás elismert havi költsége az elismert lakásnagyság megszorozva négyzetméterenként 450,- Ft összeggel.

(8) A (7) bekezdés alkalmazásában az elismert lakásnagyság:

*a)* ha a háztartásban egy személy lakik 35 nm,

*b)* ha a háztartásban két személy lakik 45 nm,

*c)* ha a háztartásban három személy lakik 55 nm,

*d)* ha a háztartásban négy személy lakik 65 nm,

*e)* ha négy személynél több lakik a háztartásban, a d) pontban megjelölt lakásnagyság és minden további személy után 5-5 nm.

(9) A lakhatáshoz kapcsolódó rendszeres kiadások viseléséhez nyújtott települési támogatás természetbeni formában is nyújtható az alábbiak szerint:

a) közvetlenül a közműszolgáltató részére történő folyósítással, vagy

b) szilárd tüzelőanyag vásárlása révén.

(10) Amennyiben a lakhatáshoz kapcsolódó rendszeres kiadások viseléséhez nyújtott települési támogatás szilárd tüzelőanyag vásárlása formájában kerül megállapításra az (5) bekezdésben foglaltaktól eltérően a támogatást éves összegben kell megállapítani.

(11) Ha a jogosult személy a támogatás folyósításának ideje alatt meghal, az elhalálozás napját követő hónapban esedékes támogatás összegét a vele egy háztartásban élt hozzátartozó részére kell kifizetni, azzal hogy e hónap utolsó napjával a támogatásra való jogosultság megszűnik.

**4. A gyógyszerkiadások viseléséhez nyújtott települési támogatás**

**5. §**

(1) A gyógyszerkiadások viseléséhez nyújtott települési támogatás a szociálisan rászorult személy részére az egészségi állapota megőrzéséhez és helyreállításához kapcsolódó kiadásainak csökkentése érdekében biztosított hozzájárulás.

(2) A gyógyszerkiadások viseléséhez települési támogatás állapítható meg annak a személynek, akinek a családjában az egy főre jutó havi nettó jövedelem az öregségi nyugdíj mindenkori legkisebb összegének **3-szorosát** nem haladja meg és a kérelmező havi rendszeres gyógyító ellátásának költsége eléri az öregségi nyugdíj mindenkori legkisebb összegének a 20 %-át, feltéve, hogy a kérelmező közgyógyellátásra semmilyen jogcímen nem jogosult.

(3) A kérelmező havi rendszeres gyógyító ellátásának költségének megállapításakor kizárólag a társadalombiztosítási támogatásba befogadott gyógyszerek, továbbá a gyógyászati segédeszközök (pl. stómazsák, katéter, pelenka stb.) vehető figyelembe.

(4) A kérelmező havi rendszeres gyógyító ellátásának költségét a háziorvos igazolja.

(5) A gyógyszerkiadások viseléséhez nyújtott települési támogatás 12 hónapra, havonta esedékes rendszeres juttatásként állapítható meg azzal, hogy ezt követően - a jogosultsági feltételek fennállása esetén - ismételten is megállapítható. A támogatásra való jogosultság kezdő időpontja a kérelem benyújtását követő hónap első napja.

(6) A gyógyszerkiadások viseléséhez nyújtott települési támogatás havi összege azonos a kérelmező havi rendszeres gyógyító ellátása költségének összegével, de legfeljebb 8.000,- Ft.

**5. Rendkívüli települési támogatás**

**6. §**

(1) A rendkívüli települési támogatás a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére biztosított hozzájárulás.

(2) Rendkívüli települési támogatás állapítható meg annak a személynek, akinek családjában az egy főre jutó havi nettó jövedelem nem éri el az öregségi nyugdíj mindenkori legkisebb összegének **3-szorosát**, egyedülálló kérelmező esetében a **3,5-szeresét** és vagyonnal nem rendelkezik. A rendkívüli települési támogatás - a (5) bekezdésben foglalt eset kivételével - háztartásonként évente legfeljebb négy alkalommal adható.

(3) A rendkívüli települési támogatásra vonatkozó szabályok alkalmazásában létfenntartást veszélyeztető rendkívüli élethelyzetnek minősül, különösen, ha

*a)* a kérelmezőnek legalább két hónapos közüzemi díj tartozása van,

*b)* kérelmező nyugdíjazása folyamatban van, de ellátásban nem részesül, vagy

*c)* a kérelmezőnek egyéb igazolt, szükséges és rendkívüli kiadása keletkezett.

(4) A rendkívüli települési támogatás összege alkalmanként nem lehet kevesebb 5.000,- Ft-nál, de nem haladhatja meg az 50.000,- Ft-ot.

(5) A rendkívüli települési támogatást készpénzben vagy természetbeni ellátás formájában lehet megállapítani. Természetben nyújtható különösen:

*a)* élelmiszer vásárlásával,

*b)* személyes gondoskodást nyújtó ellátás személyi térítési díjának meghatározott időre szóló mérséklése vagy elengedése útján,

*c)* tüzelő vásárlása útján, vagy

*d)* közüzemi díj szolgáltató részére történő közvetlen átutalásával.

(6) A rendkívüli települési támogatás kérelmezése esetén a létfenntartást veszélyeztető rendkívüli élethelyzet fennállását igazolni kell. Igazolásként el kell fogadni minden olyan dokumentumot, mely a létfenntartást veszélyeztető rendkívüli élethelyzet fennállását valószínűsíti, így különösen közüzemi számlát, orvosi igazolást, balesetről készült jegyzőkönyvet, vagy biztosító által készített kárfelmérést.

**6. Elhunyt személy eltemettetésének költségeihez való hozzájárulásként nyújtott települési támogatás**

**7. §**

(1) A települési támogatás elhunyt személy eltemettetésének költségeihez való hozzájárulásként is megállapítható, melynek igénylésére a temetési költségeket megfizető személy jogosult.

(2) Az elhunyt személy eltemettetésének költségeihez való hozzájárulásként nyújtott települési támogatás akkor állapítható meg, ha kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **4-szeresét.**

(3) Az elhunyt személy eltemettetésének költségeihez való hozzájárulásként nyújtott települési támogatás összege maximum *50.000,-* Ft.

**7. Mentesítés a köztemetés költségének megtérítése alól**

**8. §**

Köztemetés elrendelése esetén az eltemettetésre köteles személy a köztemetés költségének megtérítési kötelezettsége alól annak ötven százaléka erejéig mentesíthető, feltéve, hogy családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **2,5-szeresét**, egyedülálló esetén nem haladja meg az öregségi nyugdíj mindenkori legkisebb összegének **3-szorosát** és vagyona nincs, a hagyatékból az őt megillető örökrész értéke a temetésből ráeső költséget nem haladja meg.

**8. Gyermek születéséhez, óvodáztatásához és beiskolázásához nyújtott települési támogatás**

**9. §**

(1) A települési támogatás gyermek születésével, óvodáztatásával, vagy beiskolázásával kapcsolatos költségekhez való hozzájárulásként is megállapítható.

(2) A gyermek születésével kapcsolatos költségekhez való hozzájárulásként megállapítható települési támogatást a 2017. szeptember 1. napján, vagy ezt követően született gyermek szülője, vagy gyámja (a továbbiakban együtt: szülő) igényelheti a gyermek születésétől számított 1 éven belül az alábbi feltételek esetén:

*a)* a gyermek - legalább egyik - szülője a gyermek megszületésekor Bezenyén bejelentett lakóhellyel, vagy tartózkodási hellyel rendelkezik;

*b)* a gyermek bezenyei lakcímmel rendelkezik;

c) a szülő a gyermeket saját háztartásában, Bezenyén kezdi nevelni és

d) a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **7-szeresét.**

(3) A (2) bekezdés alapján megállapított települési támogatás összege **50.000,-** Ft, mely gyermekenként egy alkalommal nyújtható.

(4) A gyermek óvodáztatásával kapcsolatos költségekhez való hozzájárulásként megállapítható települési támogatást a gyermek szülője igényelheti az alábbi feltételek esetén:

*a)* a gyermek - legalább egyik - szülője a gyermek óvodai beíratásakor **Bezenyén** bejelentett lakóhellyel, vagy tartózkodási hellyel rendelkezik;

*b)* a gyermeket Bezenye település közigazgatási területén működő óvodába íratják be és a gyermek óvodai nevelését ezen intézményben ténylegesen megkezdi és

c)  a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **6-szorosát**.

(5) A (4) bekezdés alapján megállapított települési támogatás összege **10.000,- Ft**, mely gyermekenként egy alkalommal nyújtható.

(6) A gyermek beiskolázásához nyújtott települési támogatás igénylésére az a szülő jogosult, akinek gyermeke általános iskolában tanul, vagy középiskolai nappali rendszerű oktatásban vesz részt.

(7) A (6) bekezdés alapján települési támogatás akkor állapítható meg, ha kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **6-szorosát**.

(8) A (6) bekezdés alapján megállapított települési támogatás

*a)* általános iskolai oktatásban résztvevő gyermekenként **15.000,- Ft** és

*b)* középfokú oktatásban résztvevő gyermekenként **20.000,- Ft.**

(9) A (6) bekezdés alapján igényelt települési támogatás iránti kérelem minden év augusztus 1-től október 15-ig nyújtható be, addig a tanévig, amelyben a gyermek a 19. életévét betölti. E határidő elmulasztása jogvesztő.

**9. Gyermekétkeztetés intézményi térítési díjkedvezmény**

**10. §**

1. Az önkormányzati intézményekben fizetendő térítési díjakról szóló 3/2004.(II.5.) rendeletben megállapított gyermekétkeztetés térítési díjából az a gyermek, akinek családjában az egy főre jutó havi jövedelem nem haladja meg:
2. az öregségi nyugdíj mindenkori legkisebb összegének **2-szeresét**: 75 %-os kedvezményben,
3. az öregségi nyugdíj mindenkori legkisebb összegének **2,5-szeresét**: 50 %-os kedvezményben

részesülhet.

1. A térítési díjkedvezmény (1) bekezdés szerinti jogosultság fennállása esetén:  
     
   a) amennyiben a kérelmet szeptember 1. napját megelőzően nyújtották be az óvodában és iskolában, szeptember 1. napjától augusztus 31. napjáig terjedő időszakra,  
   b) amennyiben a kérelmet szeptember 1. napja után nyújtották be, a beadást követő hónap első napjából az a) pontban megjelölt időpontig   
     
   állapítható meg.
2. Meg kell szüntetni a térítési díj kedvezményt a határozathozatal hónapjának utolsó napjával, ha:  
     
   a) a megállapítás alapját képező feltételek megváltoztak, vagy  
   b) a szülő a térítési díjat felszólítás ellenére sem fizeti be.

**10. A 18. életévét betöltött tartósan beteg hozzátartozójának az ápolását, gondozását végző személy részére nyújtott támogatás**

**11. §**

(1) Települési támogatás állapítható meg annak a hozzátartozónak, aki 18. életévét betöltött tartósan beteg személy ápolását, gondozását végzi, feltéve, hogy családjában az egy főre jutó havi jövedelem nem haladja meg az öregségi nyugdíj mindenkori legkisebb összegének **2,5-szeresét**, egyedülálló esetében **3-szorosát** és ápolási díjra semmilyen jogcímen nem jogosult.

(2) Az (1) bekezdés alkalmazásában tartósan beteg az a személy, aki előreláthatólag három hónapnál hosszabb időtartamban állandó ápolást, gondozást igényel.

(3) Az ápolt személy tartósan beteg állapotát a háziorvos által az e rendelet 3. *mellékletében* meghatározott formanyomtatvány alapján kiállított igazolással kell igazolni.

(4) Nem jogosult e jogcímen települési támogatásra a hozzátartozó, ha

*a)* az ápolt személy két hónapot meghaladóan fekvőbeteg-gyógyintézeti, valamint nappali ellátást nyújtó vagy bentlakásos szociális intézményi ellátásban, óvodai elhelyezésben vagy gyermekvédelmi szakellátást nyújtó bentlakásos intézményi elhelyezésben részesül;

*b)* rendszeres pénzellátásban részesül, és annak összege meghaladja az e jogcímen megállapított települési támogatás összegét, vagy

*c)* szakiskola, középiskola nappali rendszerű képzésének tanulója, illetve felsőoktatási intézmény nappali képzésben részt vevő hallgatója.

(5) Az e jogcímen kapott települési támogatásra való jogosultságot meg kell szüntetni, ha

*a)* az ápolt személy állapota az állandó ápolást már nem teszi szükségessé,

*b)* az ápolást végző személy a kötelezettségét nem teljesíti,

*c)* az ápolt személy meghal,

*d)* az ápolást végző vagy az ápolt személy tartózkodási joga megszűnt vagy tartózkodási jogának gyakorlásával felhagyott, vagy

*e)* az (1) bekezdésben megjelölt jogosultságot kizáró körülmény következik be.

(6) Az ápolt személy halála esetén az ápolási díj folyósítását a halál időpontját követő hónap utolsó napjával kell megszüntetni.

(7) Az (5) bekezdés b) pontja alkalmazásában az ápolást végző nem teljesíti a kötelezettségét az alábbi esetekben:

*a)* az ápolt személy alapvető gondozási, ápolási igényének kielégítéséről, különösen megfelelő étkeztetéséről, gyógykezeltetéshez, gyógyszerhez való hozzájutásáról nem gondoskodik, vagy

*b)* az ápolt személy rendszeres mosdatásáról, fürdetéséről, és lakókörnyezete megfelelő higiéniás körülményeinek biztosításáról, különösen a lakás takarításáról és fűtéséről, az ápolt személy ruházatának és ágyneműjének mosásáról nem gondoskodik.

(8) Az ápolást végző személy ápolási kötelezettségeinek teljesítését a jegyző, vagy az ő felhatalmazása alapján más személy ellenőrizheti.

(9) Az (1) bekezdés alapján megállapított települési támogatás összege havonta az éves központi költségvetési törvényben meghatározott ápolási díj havi alapösszegének 80%-a.

(10) E települési támogatásra való jogosultságot évente hivatalból felül kell vizsgálni.

**11. Egyedül élő idős személyek részére nyújtott támogatás**

**12. §**

(1) A települési támogatás egyedül élő idős személyek részére nyújtott támogatásként is megállapítható.

(2) Az (1) bekezdés alapján támogatásra jogosult az az egyedül élő kérelmező, aki

1. a tárgyév utolsó napjáig a 70. életévét betölti és
2. jövedelme nem éri el az öregségi nyugdíj mindenkori legkisebb összegének **4,5szeresét**.

(3) Az egyedül élő idős személyek részére nyújtott, egyszeri települési támogatás összege – a költségvetési rendeletben szereplő előirányzat keretösszegének figyelembe vételével – a Képviselő-testület minden évben külön határozatban állapítja meg. A támogatást tárgyév december hónapjában kell kifizetni.

(4) Az egyedül élő idős személyek részére nyújtott támogatás iránti kérelem tárgyév október 1. napjától - november 2. napjáig, formanyomtatvány alkalmazásával, a jelen rendelet 1. mellékletében meghatározott adattartalommal és az ott meghatározott szükségszerűen csatolandó dokumentumokkal nyújtható be.

1. **FEJEZET**

**SZOCIÁLIS SZOLGÁLTATÁSOK, GYERMEKJÓLÉTI ALAPELLÁTÁSOK**

**12. Személyes gondoskodást nyújtó ellátások**

**13. §**

(1) A Képviselő-testület a Mosonmagyaróvár Térségi Társulással kötött megállapodás alapján, e társulás által fenntartott Kistérségi Egyesített Szociális Intézmény, illetve a Családsegítő Szolgálat útján a következő alapszolgáltatásokat és szakosított ellátásokat biztosítja:

*a)* étkeztetés,

*b)* házi segítségnyújtás,

*c)* jelzőrendszeres házi segítségnyújtás,

*d)* idősek nappali ellátása (idősek klubja)

*e)* hajléktalanok átmeneti ellátása,

*f)* hajléktalanok nappali ellátása,

*g)* fogyatékos és demens személyek nappali ellátása,

*h)* családsegítés és

*i)* gyermekjóléti szolgáltatás.

(2) Bezenye Községi Önkormányzat a szociális szolgáltatások és gyermekjóléti ellátások közül közvetlenül az alábbiakat biztosítja:

*a)* gyermekek napközbeni ellátását biztosító intézmények

            aa) óvoda,

            ab) iskolai napközi.

 (3) A személyes gondoskodást nyújtó szociális alapellátásba vételről, valamint az önkéntesen igénybe vett gyermekjóléti alapellátás igénybevételéről, az ellátásba vételi kérelem elutasításáról, továbbá az ellátás megszüntetéséről az intézményvezető dönt.

**IV. FEJEZET**

**13. Eljárási rendelkezések**

**14. §**

(1) A rendeletben meghatározott szociális rászorultságtól függő pénzbeli és természetbeni ellátások iránti kérelmet Hegyeshalom Közös Önkormányzati Hivatal Bezenyei Kirendeltségén (a továbbiakban: Hivatal) kell előterjeszteni.

(2) Az (1) bekezdésben meghatározott kérelmet a rendelet *1. melléklete* szerinti adattartalommal kell benyújtani és ahhoz csatolni kell az ott meghatározott dokumentumokat.

(3) A rendeletben meghatározott ellátások esetén a vagyoni helyzet vizsgálata érdekében a kérelmekhez csatolni kell a rendelet *2. melléklete* szerinti vagyonnyilatkozatot.

(4) Amennyiben az aktív korú kérelmező, vagy a vele közös háztartásban élő személy úgy nyilatkozik, hogy kizárólag alkalmi munkából származó jövedelemmel rendelkezik, vagy  jövedelemmel nem rendelkezik – ha jogszabály másként nem rendelkezik– az ***önkormányzat képviselő-testületének*** hatáskörébe tartozó pénzbeli és természetbeni ellátások iránti kérelemhez csatolni kell az állami foglalkoztatási szerv igazolását arról, hogy nevezett személy a nyilvántartásukban szerepel, továbbá, hogy onnan pénzbeli ellátásban nem részesül.

(5) A jegyző, vagy felhatalmazása alapján más személy – amennyiben az a döntés előkészítése során szükségessé válik - a kérelmező szociális helyzetéről környezettanulmányt készít. A környezettanulmány során vizsgálni kell a család lakáskörülményeit, vagyoni, jövedelmi viszonyait, és életvitelét.

**14. Hatásköri rendelkezések**

**15. §**

(1) A képviselő-testület

a) a 4. § alapján nyújtható települési támogatás;

b) a 5. § alapján nyújtható települési támogatás;

c) a 8. § alapján nyújtható települési támogatás

d) a 9. § (3), (5) és (8) bekezdése alapján nyújtható települési támogatások és

e) a 10-11-12. § alapján nyújtandó települési támogatás megállapításával

kapcsolatos hatásköröket a Humán Bizottságra ruházza át.

(2) A képviselő-testület az 6-7. § alapján nyújtható települési támogatás megállapításával kapcsolatos hatásköröket a Polgármesterre ruházza át.

**V. FEJEZETT**

**15. Záró és átmeneti rendelkezések**

**16. §**

(1) A rendelet 2020. -jén lép hatályba.

(2) Hatályát veszti Bezenye Községi Önkormányzat Képviselő-testületének a szociális igazgatás, szociális ellátások és a gyermekvédelmi ellátások helyi szabályozásáról szóló 3/2015. (II. 27.) önkormányzati rendelete.

(3) A hatályon kívül helyezett rendelet alapján önkormányzati hatáskörben megállapított ellátásokat a felülvizsgálat időpontjáig kell folyósítani.

Márkus Erika dr. Gáli Péter

polgármester jegyző

Kihirdetve:

Bezenye, 2020. április

dr. Gáli Péter

jegyző