**BESZÁMOLÓ 2019**

**Település: Bezenye**

**Családsegítő neve: Agócs Tamás**

A családsegítő szolgálat helyisége a település központjában, jól megközelíthető helyen, az önkormányzat épületében található. A szükséges tárgyi eszközök a rendelkezésre állnak, íróasztal, zárható iratszekrény van, a személyes adatvédelem biztosított. Számítógép, telefon, internet rendelkezésre áll.

**A Kistérségi Családsegítő Szolgálat ügyfélfogadási ideje és helye:**

Helye: Bezenye, Szabadság u. 50.

Ideje: minden hétfőn 8-12 óráig

A Mosonmagyaróvári Család- és Gyermekjóléti Központ személyes gondoskodást nyújtó, gyermekjóléti alapellátásokat és szociális alapszolgáltatást végző intézmény.

Célunk, hogy a szolgáltatásunkat igénybe vevő gyermekek, felnőttek, családok részére magas szakmai színvonalú ellátást nyújtsunk.

A járásszékhelyen kötelező feladatellátásában működő Család és Gyermekjóléti Központ kiemelt feladata az észlelő és jelzőrendszer működtetése, a gyermekvédelmi rendszerben szereplők munkájának összehangolása.

A feladatellátás első lépcsőfoka a Család- és Gyermekjóléti Szolgálat, mely valamennyi településen elérhető a lakosság számára.

A Család- és Gyermekjóléti Szolgálat keretén belül a családsegítők napi szinten szoros szakmai kapcsolatban vannak a Család- és Gyermekjóléti Központban dolgozó esetmenedzserekkel.

A Család- és Gyermekjóléti Szolgálat feladata az, információnyújtás, hivatalos ügyek intézése, prevenciós szolgáltatások, tanácsadások szervezése a településen élők számára.

A családgondozások alkalmával leginkább idős embereken segítettem. Nekik elsősorban települési támogatásokban, ill. ügyintézésekben nyújtok segítséget. Mivel ők többnyire magányosan élnek gyakran igénylik a társaságomat, a segítő beszélgetéseket, ezért őket heti rendszerességgel látogattam. Nekik többnyire hivatalos levelek értelmezésében, nyugdíjügyintézésekben, (egyszeri vagy rendszeres támogatások igénylése) ill. települési támogatások igénylésében nyújtottam segítséget.

A még aktív korú klienseknél több alkalommal munkahelykeresésben segítettem.

A jelzőrendszeri tagokkal többek közt a védőnővel is esetenként konzultáltam.

A szolgáltatást igénybe vevők nem és korcsoport szerinti eloszlását nézve többnyire egyedülálló nyugdíjkorhatár közeli férfiak vették igénybe.

Iskolai végzettségüket tekintve a 8 általános a jellemző. A problémák típusait tekintve többnyire anyagi jellegű, foglalkozással kapcsolatos, a különböző hivatalos szervek felé történő ügyintézésben segítségnyújtás történt.

A családgondozói munkám során leggyakrabban az ügyintézés, illetve az információkérés segítésének kérése miatt kerestek meg a kliensek. Egyre nagyobb igény mutatkozik a hivatalos ügyintézésekben történő segítségre, segélyekhez való hozzájutás intézésére, valamint a családi kapcsolatokban bekövetkezett diszfunkciók oldására, megszűntetésére, és az egyének és családok életviteli nehézségeinek megoldására is.

Az ügyintézések folyamán különböző szervezetekkel, hatóságokkal, szolgáltatókkal kerültem kapcsolatba (Munkaügyi Központ, Nyugdíjbiztosítási Igazgatóság, MÁK, E-ON). Tájékoztattam az ügyfeleket lehetőségeikről, jogaikról, közreműködtem, hogy a kliensek hozzájussanak az őket megillető juttatásokhoz.

A családgondozás során folyamatos volt az álláslehetőségek figyelemmel kísérése, továbbá az anyagi nehézség csökkentésére alternatíva keresése, az ügyintézésekbe való segítségnyújtás.

A faluban idős, egyedülálló kliensekhez járok ki családlátogatás céljából. Jellemző problémájuk az elmagányosodás.

A Család- és Gyermekjóléti Központban dolgozó esetmenedzserek, a feladatellátás következő szintjén segíti a Járási Gyámhivatal munkáját, a megalapozott pontos, naprakész adminisztráció előkészítésével a gyermekek védelme érdekében.

A gyámhatósággal és a jelzőrendszer tagjaival az együttműködés jónak mondható. Ez nagyban megkönnyíti a terepen végzett munkát, valamint az adminisztrációt és a javaslattételt is. A gyámhivatal részére gondnok-gondnokolti jogviszony miatt többször készítettem környezettanulmányokat.

Az előző évhez képest azt tapasztaltam, hogy a különböző magányszemélyek által kiadott albérletekbe betelepültek olyan szociálisan hátrányos helyzetű családok is, akik időközben valamilyen formában bekerültek a szociális ellátórendszerbe, így nyilvántartásba kerültek a Családsegítő Szolgálatnál is.

**A családsegítő ügyfélfogadása:**

|  |  |  |
| --- | --- | --- |
| Nap | Időpont | Helyszín |
| Hétfő | 8.00-12.00 | Polgármesteri Hivatal |
|  |  |  |
|  |  |  |

A településen:

* alapgondozásba vett személyek száma: 4 fő, 3 család
* védelembe vett gyermekek száma: 2 fő volt (időközben alapellátásba kerültek)
* Egyszeriként igénybevett személyek száma: - fő
* Tanácsadottként igénybevett személyek száma: - fő

**A szolgáltatást igénybevevők:**

1. Neme, életkora

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 0-2 | 3-5 | 6-13 | 14-17 | 18-24 | 25-34 | 35-49 | 50-61 | 62felett | Összes |
| férfi |  |  |  | 1 |  |  |  | 26 | 32 | 59 |
| nő |  |  |  | 1 |  |  |  | 22 | 20 | 43 |
| **Összes** |  |  |  | 2 |  |  |  | 48 | 52 | 102 |

1. Gazdasági aktivitása

|  |  |  |
| --- | --- | --- |
| Gazdasági aktivitás | Fő | ebből nő/lány |
| Foglalkoztatott | 21 | 11 |
| Munkanélküli | 20 | 9 |
| Inaktív: | 41 |  |
| ebből :nyugdíjas | 20 |  |
| ebből: 15 éves v. idősebb tanuló |  |  |
| Eltartott 0-14 év közötti gyermek |  |  |
| **Összesen:** | 102 | 20 |

1. Iskolai végzettség:

|  |  |  |  |
| --- | --- | --- | --- |
| Iskolai végzettség | 1. Fő | a-ból : 0-17 éves | a-ból: nő/lány |
| Ált. isk. nyolc osztálynál kevesebb |  | 2 | 1 |
| Általános iskola nyolc osztálya | 105 |  | 43 |
| Befejezett szakmunkásképző iskola, szakiskola |  |  |  |
| Befejezett szakközépiskola |  |  |  |
| Befejezett gimnázium |  |  |  |
| Érettségire épülő befejezett OKJ iskola |  |  |  |
| Felsőfokú iskola (főiskola, egyetem) |  |  |  |
| **Összesen:** | 105 |  | 44 |

1. Családi összetétel:

|  |  |
| --- | --- |
| Családi összetétel | Családok száma |
| Egyedül élő | 28 |
| Házastársi/élettársi kapcsolat gyermek nélkül |  |
| Házastársi/élettársi kapcsolat 1-2 gyermekkel (eltartott fiatal felnőttel) | 5 |
| Házastársi/élettársi kapcsolat 3 v. több gyermekkel (eltartott fiatal felnőttel) |  |
| Egy szülő 1-2 gyermekkel (eltartott fiatal felnőttel) | 2 |
| Egy szülő 3 v. több gyermekkel (eltartott fiatal felnőttel) |  |
| Egyéb |  |
| **Összesen:** | **35** |

A szolgáltatást igénybe vevő személyek száma hozott problémák típusa szerint:

|  |  |  |  |  |
| --- | --- | --- | --- | --- |
| Probléma típusa | Személyek száma elsődleges probléma szerint (fő) | | Problémák halmozott száma (db) elsődlegessel együtt | |
| 0-17 | 18- | 0-17 | 18- |
| Életviteli |  |  |  |  |
| ebből:szenvedélybetegség |  |  |  |  |
| Családi-kapcsolati konfliktus | 1 |  |  |  |
| Családon belüli bántalmazás |  |  |  |  |
| Elhanyagolás |  |  |  |  |
| ebből:oktatási-nevelési |  |  |  |  |
| Gyermeknevelési |  |  |  |  |
| Gyermekintézménybe való beilleszkedési nehézség | 2 |  | 4 |  |
| Magatartás-, teljesítményzavar |  |  |  |  |
| Fogyatékosság |  |  |  |  |
| Lelki-mentális |  |  |  |  |
| Egyéb egészségi probléma |  |  |  |  |
| Foglalkoztatással kapcsolatos |  |  |  |  |
| Anyagi (megélhetési,lakhatással összefüggő) |  | 2 |  | 5 |
| Ügyintézéssel kapcsolatos |  | 5 |  | 40 |
| Információkéréssel kapcsolatos |  | 2 |  | 41 |
| Egyéb |  | 2 |  | 5 |
| **Összesen:** | **3** | **14** | **4** | **91** |

Szakmai tevékenység adatai:

|  |  |  |  |
| --- | --- | --- | --- |
| Megnevezés | | Szakmai tevékenység halmozott száma | Szolgáltatásban részesülők száma |
| Információnyújtás | | 57 | 3 |
| Segítő beszélgetés | | 35 | 4 |
| Tanácsadás | | 41 | 3 |
| Ügyintézéshez segítségnyújtás | | 24 | 4 |
| Közvetítés ellátásokhoz való hozzáféréshez | pénzbeli | 16 | 2 |
| természetbeni |  |  |
| Közvetítés | másik szolgáltatáshoz |  |  |
| ebből:átmeneti gondozásba |  |  |
| központhoz |  |  |
| Szociális segítő tevékenység | saját ügykörben |  |  |
| egyéni gondozási-nevelési terv megvalósításába központ által bevonva |  |  |
| szociális válsághelyzetben lévő kiskorú várandós anya gondozása |  |  |
| Esetkonferencia | | 3 | 3 |
| Esetmegbeszélés | | 3 | 3 |
| Környezettanulmány elkészítésében való közreműködés | | 3 | 2 |
| Családlátogatás | | 35 | 5 |
| **Összesen:** | | 217 | 29 |