ELŐTERJESZTÉS

a képviselő-testület 2020. -i ülésére

Tárgy: Idősek Klubja szolgáltatásokhoz csatlakozás

Előterjesztő: Márkus Erika polgármester

Tisztelt Képviselő-testület!

A település lakossága részéről igény merült fel alábbi szolgáltatások igénybevételére a Mosonmagyaróvári Kistérségi Egyesített Szociális Intézmény által biztosított

* **Idősek Klubja (9200 Mosonmagyaróvár, Szt. István király u. 109.)**
* **idősek klubja (Mosonmagyaróvár, Zichy M. u.5.)**
* **idősek klubja (Hegyeshalom, Fő út 158.)**

A saját otthonukban élő, egészségi állapotuk, vagy idős koruk miatt szociális és mentális támogatásra szorulók számára hozzáférhető szolgáltatás, napközbeni intézményi tartózkodással, igény szerint étkezéssel, társas kapcsolatok és alapvető higiénés szükségletek kielégítésének biztosításával.

**Ezen szolgáltatásoknak nincs a településre nézve költségvonzata.**

Mosonmagyaróvár Térségi Társulás Szervezeti és Működési Szabályzat 7. §-a rendelkezik a Társulás által közösen ellátott feladatokhoz való csatlakozásról, illetve ezekből való kiválásról. Eszerint: csatlakozni a naptári év első napjával, kiválni a naptári év utolsó napjával lehet. Az erről szóló képviselő-testületi döntést a ***tárgyév június 30-ig*** kell az elnöknek átadni.

Továbbá Mosonmagyaróvár Térségi Társulás feladatkörét a Társulási Megállapodás tartalmazza. Új feladat felvétele, vagy meglévő feladathoz új település csatlakozása csak a Társulási Megállapodás módosítása után történhet meg. A Társulási Megállapodás jóváhagyásához, módosításához, vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (2011. évi CLXXXIX. törvény 88. § (2) bekezdés).

Kérem, az előterjesztés megtárgyalását és az alábbi határozati javaslat elfogadását.

Határozati javaslat:

…/2020.( .) határozat

Bezenye Községi Önkormányzat Képviselő-testülete úgy határoz, hogy 2021. január 1. napjától igénybe kívánja venni a Mosonmagyaróvár Térségi Társulás Kistérségi Egyesített Szociális Intézményén keresztül biztosított Idősek Klubja (9200 Mosonmagyaróvár, Szt. István király u. 109.), Idősek Klubja (9200 Mosonmagyaróvár, Zichy M. u. 5.) szolgáltatásokat.

A Képviselő-testület felhatalmazza a polgármestert, hogy a döntésről Mosonmagyaróvár Térségi Társulás Tanácsának elnökét tájékoztassa.

Felelős: Márkus Erika polgármester

Határidő:2020. március 31.

Bezenye, 2020. február 28.

Márkus Erika s.k.

polgármester