ELŐTERJESZTÉS

a Képviselő-testület 2020. …..i ülésére

Tárgy: Bentlakásos intézmények igénybevétele – Idősek Otthonai

Előterjesztő: Márkus Erika polgármester

Tisztelt Képviselő-testület!

A település lakossága részéről igény merült fel alábbi szolgáltatások igénybevételére a Mosonmagyaróvári Kistérségi Egyesített Szociális Intézmény által biztosított

*Az idősek bentlakásos intézményei:*

1. Idősek Gondozóháza: Átmeneti elhelyezést- 1 év- biztosító intézmény. További egy évvel meghosszabbítható szolgáltatás kérelem és az orvos javaslata alapján. Férőhelyek száma: 35 fő.
2. Aranykor Idősek Otthona: Ápolást, gondozást nyújtó intézmény határozatlan időtartamra, (élethosszig tartóan) napi négy órát meghaladó gondozási szükségletet igénylők számára. Férőhelyek száma: 65 fő.
3. Idősek Otthona: Ápolást, gondozást nyújtó intézmény határozatlan időtartamra, (élethosszig tartóan) napi négy órát meghaladó gondozási szükségletet igénylők számára. Férőhelyek száma: 20 fő.

Mindhárom intézmény egységes szakmai elvek alapján végzi munkáját. Az ellátást igénybe vevők (otthonlakók) és a szakmai munkacsoport (egészségügyi, mentálhigiénés) intézmények közötti átjárhatóságának biztosításával igyekszünk mindenki számára elfogadható és kívánatos feltételeket teremteni a családon kívül rekedve is.

Mindhárom intézmény teljes kihasználtsággal működik folyamatosan. Az ellátásba kerülők Mosonmagyaróvár Térségi Társulás adott ellátási formát igénybe vevő településeiről elégítjük ki. A tapasztalatok alapján elmondható, hogy a kérelem beadása és a bekerülés között, körülbelül egy év várakozási idő van, amelyet az esetek 80 %-ban az ellátásra várók a Karolina Kórház krónikus és / vagy ápolási osztályán töltenek el.

A személyes gondoskodást nyújtó szociális ellátások térítési díjának megállapítását az 1993. évi III. törvény (továbbiakban: Szt.) 92. § (1) bek., a 92/B § (1) bekezdésének a) pontja, a 114-119. D. §, valamint a 29/1993.(II.17.) Korm. rendelet szabályozza.

**2016. áprilisáig az *önköltség - központi költségvetési támogatás - személyi térítési díj = különbözet*-et a bejelentett lakcím/tartózkodási hely szerinti Önkormányzatnak kellett megfizetni, ami jelentős terhet rótt az önkormányzatok költségvetésére.**

A fentiek szerinti, önkormányzatokat terhelő magas fenntartási hozzájárulás miatt 2012-ben több térségi település kilépett a szolgáltatásból. Mivel csak az ellátási területről vehetnek át kérelmet az intézményben, az ellátási körzeten kívüli idősek elhelyezését csak távolabbi otthonokban tudják megoldani a hozzátartozók. Továbbá az ellátásra szorulók – más megoldás hiányában - nagy számban jelentkeztek be mosonmagyaróvári lakcímre. Ezzel a különbözet megfizetése más települések lakosai után is a gesztor önkormányzatot terhelte. **A fiktív lakcímek kiszűrésére 2016. áprilistól szigorú intézkedéseket vezet be a gesztor önkormányzat.**

Mosonmagyaróvár Város Önkormányzat Képviselő-testületének a szociális igazgatás és szociális ellátások helyi szabályozásáról szóló 4/2015. (II.27.) önkormányzati rendelete 1. sz. melléklete tartalmazza az intézményi térítési díjakat, melyek felülvizsgálatára minden évben sor kerül.

A rendelet alapján az önköltség és a központi támogatás különbözete a javasolt intézményi térítési díj. Így azon ellátottak után, akik képesek-, vagy vállalják (sok esetben családi vállalásról beszélünk) az intézményi térítési díj megfizetését, az önkormányzatnak nincs fizetési kötelezettsége, szemben az eddigi gyakorlattal, amikor is minden esetben fizetési kötelezettség terhelte a települést, függetlenül az ellátott jövedelmi-vagyoni helyzetétől. (Ennek oka, hogy a korábbi szabályozás szerint vagy a teljes önköltséget lehetett vállalni, vagy jövedelem szerinti személyi térítési díjat kellett megállapítani. A fenntartó az intézményi térítési díjataz *önköltség - központi költségvetési támogatás* különbségénél *alacsonyabb* mértékben állapította meg, hogy minél nagyobb számban legyenek képesek a az ellátottak és családjaik vállalni az intézményi térítési díj megfizetését. A fennmaradó különbözet terhelte a beköltözés helye szerinti települési önkormányzatokat.)

A teljes intézményi térítési díj megfizettetésének lehetőségével a térség valamennyi települése mentesülhet az indokolatlan anyagi terhektől. Ez semmiképpen nem fogja azt eredményezni, hogy a szerényebb jövedelmi és vagyoni helyzettel élő emberek kiszorulnának a rendszerből, hiszen a személyi térítési díjak továbbra is az ellátott, illetve családjuk terhelhetősége függvényében lesznek megállapítva.

Mosonmagyaróvár Térségi Társulás Társulási Tanácsa a 2015. szeptember 22-i ülésén elfogadta, hogy a Idősek Otthonai és Idősek Gondozóháza szolgáltatás igénybevételéhez szükséges - ellátást igénybe vevő által benyújtandó - kérelem, kiegészüljön az ellátott lakóhelye (tartózkodási helye) önkormányzatának nyilatkozatával, melynek célja, hogy egyrészt az átjelentkezésekkel való visszaélések megszűnjenek, melyek jogtalan fizetési kötelezettségek róttak a szolgáltatáshoz csatlakozott településekre, másrészt az önkormányzat – jogosan elvárt - látókörébe kerüljön az ellátott, aki után esetlegesen fizetési kötelezettsége keletkezik. (Az alacsony jövedelmi, illetve vagyoni helyzet továbbra sem szolgálhat az ellátási kérelem elutasításának indokául.)

2020. április 1-től az intézményekben fizetendő térítési díjak a következők:

***AZ ÁPOLÁST-GONDOZÁST NYÚJTÓ INTÉZMÉNYEK TÉRÍTÉSI DÍJA***

**„*Aranykor” Idősek Otthona***

Idősek ápolást, gondozást nyújtó ellátása: 4 440 Ft/nap

Idősek ápolást, gondozást nyújtó

ellátása étkezés igénybevétele nélkül: 3 040 Ft/nap

***Idősek Otthona***

Idősek ápolást, gondozást nyújtó ellátása: 4 440 Ft/nap

Idősek ápolást, gondozást nyújtó

ellátása étkezés igénybevétele nélkül: 3 040 Ft/nap

Az Idősek Otthona vonatkozásában a fenntartó az Sztv. 117/C. §-a szerint belépési hozzájárulást állapít meg.

A belépési hozzájárulás összege: 1 200 000 000.- Ft

***ÁTMENETI ELHELYEZÉST NYÚJTÓ INTÉZMÉNY TÉRÍTÉSI DÍJA:***

***Idősek Gondozóháza***

Idősek átmeneti ellátása: 4 335 Ft/nap

Idősek átmeneti ellátása étkezés igénybevétele nélkül 2 935 Ft/nap.

Mosonmagyaróvár Térségi Társulás Szervezeti és Működési Szabályzat 7. §-a rendelkezik a Társulás által közösen ellátott feladatokhoz való csatlakozásról, illetve ezekből való kiválásról. Eszerint: csatlakozni a naptári év első napjával, kiválni a naptári év utolsó napjával lehet. Az erről szóló képviselő-testületi döntést a ***tárgyév június 30-ig*** kell az elnöknek átadni.

Kérem, az előterjesztés megtárgyalását és alábbi határozati javaslat elfogadását:

**Határozati javaslat:**

Bezenye Községi Önkormányzat Képviselő-testülete úgy határoz, hogy 2021. január 1. napjától igénybe kívánja venni a Mosonmagyaróvár Térségi Társulás által fenntartott, Kistérségi Egyesített Szociális Intézményen keresztül, az idősek szakosított ellátását biztosító:

* „Aranykor” Idősek Otthona (9200 Mosonmagyaróvár, Soproni u. 65.);
* Idősek Otthona (9200 Mosonmagyaróvár, Lengyári u. 2.);
* Idősek Gondozóháza (9200 Mosonmagyaróvár, Soproni u. 65.)

intézmények szolgáltatásait.

Felhatalmazza a polgármestert, hogy a döntésről Mosonmagyaróvár Térségi Társulás Tanácsának elnökét tájékoztassa.

Felelős: Márkus Erika polgármester

Határidő:2020. június 30.

Bezenye, 2020. április

Márkus Erika s.k.

polgármester