**BESZÁMOLÓ**

**a veszélyhelyzet során hozott polgármesteri döntésekről**

Tisztelt Képviselő-testület!

A Képviselő-testület legutóbb március 3-án tartott ülést. A testületi ülést követően a Kormány 40/2020.(III.11.) kormányrendeletével az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdet ki 2020. március 11. 15 órától.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Számos jogszabály állapít meg határidőt meghatározott képviselő-testületi döntések meghozatalára. Egyes döntések elmaradása hátrányosan érintheti az Önkormányzat működését. Figyelemmel arra, hogy a jogszabályi határidők alkalmazását a veszélyhelyzetben kihirdetett jogszabályok nem függesztették fel, e kérdésekben – a szükségesség és arányosság követelményének szem előtt tartásával – gondoskodni kellett a döntések meghozataláról.

Fentiek alapján a veszélyhelyzet ideje alatt az alábbi döntéseket hoztam:

|  |  |  |  |
| --- | --- | --- | --- |
| **Határozat száma** | **Tárgy** | **Hatályba lépés** | **Eredetileg tárgyalta volna** |
| 1/2020.(III.16.) | Bezenyei Százszorszép Óvoda bezárásáról | 2020. március 17. | Kt. |
| 2/2020.(III.24.) | lakhatáshoz kapcsolódó települési támogatás megállapításáról | 2020. március 24. | Humán Biz. |
| 3/2020.(III.24.) | lakhatáshoz kapcsolódó települési támogatás megállapításáról | 2020. március 24. | Humán Biz. |
| 4/2020.(III.31.) | lakhatáshoz kapcsolódó települési támogatás megállapításáról | 2020. március 31. | Humán Biz. |
| 5/2020.(III.31.) | lakhatáshoz kapcsolódó települési támogatás megállapításáról | 2020. március 31. | Humán Biz. |
| 6/2020.(IV.3.) | lakhatáshoz kapcsolódó települési támogatás megállapításáról | 2020. április 3. | Humán Biz. |
| 7/2020.(IV.20.) | a Magyar Falu Program keretében „orvosi eszköz” pályázaton való részvétel | 2020. április 24. | Kt. |
| 8/2020.(IV.20.) | a Magyar Falu Program keretében „Közösségi tér ki-/átalakítás és foglalkoztatás” pályázaton való részvétel | 2020. május 22. | Kt. |
| 9/2020.(IV.28.) | gyógyszervásárláshoz kapcsolódó támogatás megállapításáról | 2020. április 28. | Humán Biz. |
| 10/2020.(IV.28.) | lakhatáshoz kapcsolódó települési támogatás iránti kérelem elutasításáról | 2020. április 28. | Humán Biz. |
| 11/2020.(IV.28.) | lakhatáshoz kapcsolódó települési támogatás megállapításáról | 2020. április 28. | Humán Biz. |
| 12/2020.(IV.29.) | lakhatáshoz kapcsolódó települési támogatás megállapításáról | 2020. április 29 | Humán Biz. |
| 13/2020.(IV.30.) | lakhatáshoz kapcsolódó települési támogatás megállapításáról | 2020. április 30. | Humán Biz. |
| 14/2020.(IV.30.) | az Önkormányzat és a Pannon-Víz Regionális Önkormányzati Viziközmű-szolgáltató Zrt. közötti vagyonkezelési szerződés megszüntetéséről | 2020. december 31. | Kt. |
| 15/2020.(V.4.) | lakhatáshoz kapcsolódó települési támogatás megállapításáról | 2020. május 4. | Humán Biz. |
| 16/2020.(V.5.) | Közterület-foglalási engedély módosításáról | 2020. május 4. – 2020. szeptember 1. | 168/2020.(IV.30.) Kormányrend. 5. § (3) bek. polgármester |
| 17/2020.(V.5.) | Bezenyei Százszorszép Óvoda csoportlétszám megemeléséről a 2020/21. nevelési évre | 2020. szeptember 1. | Kt. |
| 18/2020.(V.6.) | A Győr-Moson-Sopron megyei Kormányhivatal törvényességi felhívásának elfogadásáról | 2020. május 6. | Kt. |
| 19/2020.(V.7.) | lakhatáshoz kapcsolódó települési támogatás megállapításáról | 2020. május 7. | Humán Biz. |
| 20/2020.(V.11.) | Közterület-foglalási engedély módosításáról | 2020. május 11. – 2020. szeptember 1. | 168/2020.(IV.30.) Kormányrend. 5. § (3) bek. polgármester |
| 21/2020.(V.11.) | lakhatáshoz kapcsolódó települési támogatás megállapításáról | 2020. május 11. | Humán Biz. |
| 22/2020.(V.18.) | a bezenyei tájház felújítására benyújtott pályázat visszavonásáról | 2020. május 18. | Kt. |
| 23/2020.(V.18.) | helyiséghasználati díj fizetés alóli mentesítés | 2020. március 17- 2020. aug. 31. | Kt. |
| 24/2020.(V.21.) | rendkívüli települési támogatás megállapításáról | 2020. május 21. | Humán Biz. |
| 25/2020.(V.21.) | Bezenyei Százszorszép Óvoda újranyitásáról | 2020. május 24. | Kt. |
| 26/2020.(V.21.) | A Magyar Falu Program keretében meghirdetett „Közösségi tér ki-/átalakítás és foglalkoztatás” című projekt-előkészítési feladatokról | 2020. május 21. | Kt. |
| 27/2020.(V.29.) | a helyi önkormányzat gyermekjóléti és gyermekvédelmi feladatainak 2019. évi ellátásáról | 2020. május 31. | Kt. |
| 28/2020.(V.29.) | A Bezenyei Sportegyesület támogatásáról szóló szerződés módosításáról | 2020. május 31. | Humán |
| 29/2020.(VI.8.) | Mosonmagyaróvár Térségi Társulás Kistérségi Egyesített Szociális Intézmény Idősek Klubja szolgáltatásaihoz való csatlakozásról | 2020. június 30. | Kt. |
| 30/2020.(VI.8.) | Mosonmagyaróvár Térségi Társulás Kistérségi Egyesített Szociális Intézmény idősek szakosított ellátásához való csatlakozásról | 2020. június 30. | Kt. |

A polgármesteri határozatokhoz kapcsolódó előterjesztéseket csatolva megküldjük.

Kérem a Tisztelt Képviselő-testületet, hogy az előterjesztést megtárgyalni és a veszélyhelyzet ideje alatt született polgármesteri döntéseket jóváhagyni szíveskedjen.

Bezenye, 2020. június 19.

Márkus Erika s.k.

polgármester

**Határozati javaslat:**

**…/2020. (VI.30.) határozat**

Bezenye Községi Önkormányzat Képviselő-testülete Bezenye Község Polgármesterének a 40/2020. (III.11.) Korm. rendelettel kihirdetett veszélyhelyzet időtartama alatt elfogadott 1/2020. (III.16.) - 30/2020. (VI.8.) határozataival meghozott, valamennyi polgármesteri döntést jóváhagy.